laion/Wikipedia-Exotic huggingface dataset:
לוקה מיטרוביץ'

לוקה מיטרוביץ' (בסרבית: Luka Mitrović; נולד ב-21 במרץ 1993 בנובי סאד) הוא כדורסלן סרבי המשחק בקבוצת הכוכב האדום בלגרד. מיטרוביץ' החל את הקריירה בקבוצת הנוער של קאדט (Kadet) מהעיר נובי סאד. בעונת 2009/2010, חתם בקבוצת המופארם ורשאץ מליגת העל הסרבית. בעונת 2011/2012, חתם בקבוצת הכוכב האדום בלגרד, שיחק במדיה בליגת היורוליג וזכה עמה בליגה האדריאטית, בגביע רדיבוי קוראץ' ובאליפות סרביה. בשנת 2015 העמיד את עצמו לדראפט ה-NBA ונבחר במקום ה-60 על ידי קבוצת פילדלפיה 76'. בעונת 2017/2018, חתם בקבוצת ברוזה במברג מההבונדסליגה בגרמניה. בתאריך 10 בינואר 2019 חתם במורסיה מליגת העל הספרדית. בעונת 2019/2020 חתם בקבוצת באסקט מנרסה מליגת העל הספרדית. בעונת 2020/2021 חתם בקבוצת הפועל ירושלים מליגת העל הישראלית. מדיה וקבצים בנושא לוקה מיטרוביץ' בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל, באתר מנהלת ליגת העל בכדורסל סטטיסטיקות, באתר Realgm.com ONE: הכוכב האדום - לוקה מיטרוביץ', באתר ONE.co.il Vesti, web.archive.org, ‏2015-06-26 Bamberg boosts frontcourt with Mitrovic, Welcome to EUROLEAGUE BASKETBALL (באנגלית) אבי סגל, חריג בנוף: על לוקה מיטרוביץ', הרכש החדש של ירושלים, באתר ישראל היום, 24 באוגוסט 2020 ספורט הארץ, חיזוק לפיינל 8: לוקה מיטרוביץ' חתם בהפועל ירושלים. צפו בביצועיו, באתר הארץ, 23 באוגוסט 2020 רועי כהן, ‏חיזוק לפיינל 8: לוקה מיטרוביץ' חתם בירושלים, באתר ערוץ הספורט, 23 באוגוסט 2020
גשר האמנות

גשר האמנות (במקדונית: Мост на уметноста) הוא גשר מעבר מעל הנהר וארדאר שבסקופיה, בירת מקדוניה הצפונית. על הגשר, מונחות אנדרטאות רבים של אמנים מפורסמים במקדוניה הצפונית. הגשר נבנה כחלק מהפרויקט סקופיה 2014 ועלותו הערך בכ-2.3 מיליון יורו. בסך הכל יש 27 פסלים על הגשר, 13 מכל צד ואחד באמצע. אורכו של הגשר הוא 83 מ' ורוחבו הוא 9.2 מ', כאשר החלק האמצעי מגיע עד ל-12 מ'. גשר האבן מדיה וקבצים בנושא גשר האמנות בוויקישיתוף יש לכם הזדמנות להיות בין התיירים הראשונים במדינה חדשה, באתר הארץ, 11 ביוני 2019 Скопје 2014 под лупа (אורכב 21.04.2019 בארכיון Wayback Machine), „Призма“
אדם בלדיך

אדם בלדיך (בפולנית: Adam Bałdych;‏ נולד ב-18 במאי 1986, גוז'וב ויילקופולסקי) הוא מלחין וכנר פולני. אדם בלדיך החל לנגן כינור בגיל 9. אחרי סיום בית הספר למוזיקה בעירו הוא המשיך בקטוביץ ואחר כך במכללת ברקלי למוזיקה בבוסטון. בגיל 16 בוא התחיל להופיע במדינות אירופה וארצות הברית. בשנת 2012 הוא הוציא אלבום Imaginary Room. בעקבות הצלחת האלבום אדם בלדיך קיבל הזמנות להשתתף בפסטיבל הג'אז במונטרה ובפסטיבל הג'אז בלונדון. בשנים 2012, 2013 ו-2014 הוא קיבל פרסים בתחום הג'אז. בשנת 2013 הוא היה המוזיקאי הפולני הראשון שזכה בפרס ג'אז גרמני. את האלבום השני The New Tradition אדם בלדיך עשה ביחד עם פסנתרן ישראלי ירון הרמן. האלבום שוחרר בשנת 2014. אלבום זה קיבל פרס "אלבום ג'אז הטוב ביותר" בשנת 2014 בטלוויזיה הפולנית. בשנת 2016 לאדם בלדיך הוענק עיטור פולני על פעילות בהפצת התרבות. מדיה וקבצים בנושא אדם בלדיך בוויקישיתוף אתר האינטרנט הרשמי של אדם בלדיך אדם בלדיך, ברשת החברתית פייסבוק אדם בלדיך, באתר ספוטיפיי אדם בלדיך, באתר MusicBrainz (באנגלית) אדם בלדיך, באתר Discogs (באנגלית) אדם בלדיך, באתר Songkick (באנגלית)
Memories (אלבום)

Memories (בעברית: זיכרונות) הוא אלבום אוסף של הזמרת ברברה סטרייסנד, אשר יצא בנובמבר 1981 אשר כולל אוסף של שירים בולטים של הזמרת שיצאו במהלך הקריירה שלה אך הוא כולל גם מספר שירים חדשים. האלבום זכה להצלחה ענקית כאשר הגיע למעמד של 5 פלטינות בארצות הברית ובנוסף הגיע למעמד של 6 פלטינות באוסטרליה, למעמד פלטינה כפולה בקנדה וצרפת, למעמד פלטינה באוסטריה, פינלנד, הולנד, ניו זילנד ובריטניה ולמעמד אלבום זהב בהונג קונג. בבריטניה הוא יצא בשם "Love Songs" וזכה להצלחה רבה כאשר האלבום שהה בראש מצעד האלבומים הבריטי במשך 9 שבועות ובכך למעשה הפך לאלבום המצליח ביותר במדינה לשנת 1982 מה שהיא לשבירת שיא בכך שסטרייסנד הפכה לזמרת הראשונה בהיסטורית המדינה להגיע להישג זה. מתוך האלבום יצאו מספר שירים חדשים ביניהם השירים "Memory" ו-"Comin' In and Out of Your Life" אשר שניהם יצאו כסינגלים מתוך האלבום. הסינגל השני הפך לאחד מהשירים המצליחים של סטרייסנד בארצות הברית כאשר דורג במדינה במקום ה-11. האלבום זכה בפרס בטקס פרסי המוזיקה הבריטית בקטגוריית "האלבום הנמכר ביותר" בטקס של שנת 1983. מידע על האלבום Memories באתר MusicBrainz מידע על האלבום Memories באתר AllMusic האלבום Memories באתר Discogs האלבום Memories באתר ספוטיפיי האלבום Memories באתר יוטיוב BPI
ויוה לאס וגאס

ויוה לאס וגאס (באנגלית: Viva Las Vegas) הוא סרט מוזיקלי אמריקאי משנת 1964 בבימויו של ג'ורג' סידני, עם אלביס פרסלי ואן-מרגרט בתפקידים הראשיים. עלילת הסרט היא על שני נהגי מרוץ מכוניות המתחרים על ליבה של בחורה וגם על זכייה בתחרות גרנד פרי בלאס וגאס. הסרט משובץ בקטעי ריקוד ושירה של אן-מרגרט ואלביס פרסלי. השיר המפורסם ביותר הוא "ויוה לאס וגאס" שמנוגן בתחילת הסרט על רקע האורות הנוצצים של לאס וגאס וכן בתחרות כישרונות במלון בו מנצח לאקי. אלביס פרסלי ואן-מרגרט היו מועמדים לפרס הביצוע הטוב ביותר בסרט מוזיקלי בתחרות Laurel Awards,‏ (1965). לאקי ג'קסון (אלביס פרסלי) הוא נהג מרוצים שמגיע ללאס וגאס במכונית מזארטי כדי להשתתף בתחרות הגרנד פרי השנתית בעיר. במוסך הוא פוגש את הרוזן אלמו מנציני (צזארה נבונה), נהג מרוצים איטלקי עשיר שנוהג בפרארי. למקום מזדמנת בחורה צעירה ונאה (אן-מרגרט) שמוצאת חן בעיניהם אך היא עוזבת במהירות ושניהם מתחילים לחפש אחריה בכל מועדוני ההופעות בלאס וגאס. כדי להצליח בתחרות, על לאקי להחליף את המנוע במנוע חזק יותר. המכונאי שלו, שורטי (ניקי בלייר), מאתר לו מנוע כזה באחד המוסכים. לאחר שלא מצאו את הבחורה הם שוכרים חדר במלון ומגלים שהבחורה עובדת שם כמדריכת שחייה. אלביס מתחלי לשיר לה אך היא עולה על המקפצה ולבסוף משליכה אותו לבריכה. כל הכסף שהיה בכיסו נשטף ונעלם כדי להמשיך ולחסוך כסף למנוע הוא עובד בתור מלצר במלון. הם קובעים להיפגש באולם הספורט של אוניברסיטת נבדה ושם מתחילים לשיר ולרקוד עם שאר הסטודנטים. עם הזמן מתהדקת הידידות בין שניהם, הם יוצאים לטיולים בסביבה והיא מכירה לו את אביה (ויליאם דמרסט). ראסטי רוצה שלאקי יפרוש ממרוצי מכוניות לאחר שרכבו התרסק פעם אחת. הוא מסרב והם רבים והיא בוחרת לכן במנציני. לאקי מנסה לחבל ביחסיהם אך נכשל. במלון נערכת תחרות כישרונות בין העובדים. לאקי זוכה במקום הראשון בשיר "ויוה לאס וגאס" וזוכה במימון לירח דבש, ראסטי זוכה בשולחן ביליארד. לבסוף מצליח שורטי המכונאי לשכנע את מר מרטין לתת הלוואה לרכישת המנוע. לאקי, שורטי, ראסי ואביה, עובדים מסביב לשעון כדי להתקין את המנוע החדש. בתחרות מתהפך רכבו של מנציני ולאקי זוכה במקום הראשון וגם בליבה של ראסטי והם מתחתנים בכנסייה בלאס וגאס. "ויוה לאס וגאס", במסד הנתונים הקולנועיים IMDb (באנגלית) "ויוה לאס וגאס", באתר נטפליקס "ויוה לאס וגאס", באתר AllMovie (באנגלית) "ויוה לאס וגאס", באתר Rotten Tomatoes (באנגלית) "ויוה לאס וגאס", באתר Box Office Mojo (באנגלית) "ויוה לאס וגאס", באתר אידיבי "ויוה לאס וגאס", במסד הנתונים הקולנועיים KinoPoisk (ברוסית) קדימון לויוה לאס וגאס, באתר יוטיוב אלביס שר ויוה לאס וגאס, באתר יוטיוב אלביס ואן מרגרט שרים ורוקדים בוויוה לאס וגאס, באתר יוטיוב ויוה לאס וגאס, באתר TCM
Wet (אלבום)

Wet (בעברית: רטוב) הוא אלבומה ה-21 של הזמרת ברברה סטרייסנד אשר יצא באוקטובר 1979. האלבום הוא אלבום קונספט בו כל שירי האלבום מתייחסים או מבטאים פרשניות שונות של מים. "Wet" היא גם המילה הראשונה והאחרונה שמושרת באלבום. האלבום זכה להצלחה בעולם, הרבה בזכות הסינגל הראשון ממנו "No More Tears (Enough Is Enough)", דואט עם דונה סאמר אשר זכה להצלחה מסחררת והפך לאחד מהשירים המצליחים בקריירה של סטרייסנד. בין היתר הגיע למקום הראשון בארצות הברית ואף הגיע שם למעמד פלטינה. הסינגל השני מהאלבום היה השיר "Kiss Me In The Rain"' שזכה להצלחה מזערית לעומת הסינגל הראשון. בנוסף ישנם באלבום גם שתי גרסאות כיסוי: אחת לשיר "Come Rain or Come Shine" של הזמר בובי דארין והגרסת כיסוי השנייה הייתה לשיר "Splish Splash" של הזמר בובי קימבל. מידע על האלבום Wet באתר MusicBrainz מידע על האלבום Wet באתר AllMusic האלבום Wet באתר Discogs האלבום Wet באתר ספוטיפיי
The Main Event

The Main Event (בעברית: כפפה לאוהבים) הוא פסקול לסרט "כפפה לאוהבים" אשר בוצע במקור על ידי ברברה סטרייסנד ובו גם מכבבת סטרסיינד עצמה. הפסקול יצא ביוני 1979 על ידי חברת קולומביה רקורדס ושחורר על גבי תקליט, קסטה וקלטת וב-1993 הוא הופץ מחדש על גבי דיסק. מתוך הפסקול יצא לאור הסינגל "The Main Event/Fight", אשר זכה להצלחה רבה בארצות הברית כאשר הגיע למקום ה-3 במדינה (מצעד שירי הפופ של בילבורד) ואף הגיע למקום ה-5 בקנדה. האלבום הוא אלבום בז'אנר הדיסקו. האלבום הגיע למעמד אלבום זהב בארצות הברית. מידע על האלבום The Main Event באתר MusicBrainz האלבום The Main Event באתר Discogs האלבום The Main Event באתר ספוטיפיי האלבום The Main Event באתר אפל מיוזיק Library and Archives Canada, Image : RPM Weekly, www.bac-lac.gc.ca, ‏2013-07-17
בלה שבשטין

בלה שבשטין (במקור שטרן, בהונגרית: Sebestyén Béla; בודפשט, 23 בינואר 1885 – בודפשט, 19 בדצמבר 1959) היה שחקן כדורגל הונגרי-יהודי של נבחרת הונגריה בכדורגל, חלוץ. הוא היה חבר בקבוצה ההונגרית באולימפיאדת סטוקהולם בשנת 1912. הוא היה אחד מחמשת האחים שבשטין. אחיהם של גזה שבשטין, ינה, דז'ה ומיהאי. הוא נולד למשפחה יהודית כבנם של ז'יגמונד שטרן וגיזלה וירת. הוא שיחק במ.ט.ק. בודפשט בתפקיד חלוץ. בין 1906 ל־1912 הוא שיחק בנבחרת הונגריה 24 פעמים וכבש שער אחד. הוא היה חבר בנבחרת הלאומית שהשתתפה באולימפיאדת סטוקהולם בשנת 1912. במשחקים אולימפיים מקום חמישי. 1912, סטוקהולם באליפות הונגריה אליפות: 1907-08 מקום שני: 1909–10, 1910–11, 1911–12, 1912–13 מקום שלישי: 1905, 1906-07 שבשטין שיחק 24 משחקים במדי נבחרת הונגריה: "בלה שהבשטין - www.sports-reference.com" (באנגלית). אורכב מ-המקור ב-2009-01-06. Antal Zoltán, Hoffer József: Alberttől Zsákig. Budapest: Sportkiadó. 1968. ISBN 0439001507018 Rejtő László – Lukács László – Szepesi György: Felejthetetlen 90 percek. Budapest: Sportkiadó. 1977. ISBN 963-253-501-4 מדיה וקבצים בנושא בלה שבשטין בוויקישיתוף בלה שבשטין, באתר olympedia.org List of Jewish footballers, בוויקיפדיה האנגלית Jews In Sports Sports Reference Encyclopedia of Jews in Sports The Greatest Comeback: From Genocide To Football Glory: The Story of Béla Guttman
WAP

האם התכוונתם ל... Wireless Application Protocol – טכנולוגיה שמאפשרת גלישה באתרי אינטרנט מיוחדים מתוך טלפון סלולרי WAP (שיר) – סינגל של הראפרית האמריקאית קארדי בי נקודת גישה (Wireless Access Point) - התקן אלקטרוני ממוחשב המבצע את התקשורת האלחוטית בין המחשבים השונים כדי ליצור רשת אלחוטית
Barbra Streisand's Greatest Hits Volume 2

Barbra Streisand's Greatest Hits Volume 2 (בעברית: החלק השני של אוסף הלהיטים של ברברה סטרייסנד) הוא אלבום הלהיטים השני של הזמרת ברברה סטרייסנד אשר יצא ב-15 בנובמבר 1978. האלבום מכיל אוסף של שירים אשר זכו להצלחה המרבית במהלך הקריירה של הזמרת. מתוך האלבום יצאו שני שירים חדשים כאשר השיר הראשון הוא השיר "You Don't Bring Me Flowers" אשר יצא ב-7 באוקטובר 1978, נכלל במהדורה הרגילה של האלבום ויצא כסינגל הראשון ממנו ובנוסף ישנו גם השיר "Superman" אשר יצא כסינגל השני מהאלבום ונכלל במהדורת הקלטת של האלבום. הסינגל הראשון, דואט עם הזמר ניל דיימונד, זכה להצלחה חסרת תקדים כאשר הגיע בין היתר למקום הראשון בארצות הברית ולעשרים העליונים בעוד 10 מדינות נוספות. הצלחתו בארצות הברית הייתה עד כדי כך גדולה כאשר דורג ברשימת השירים המצליחים ביותר גם של שנת 1988 וגם של שנת 1989 ואף דורג ברשימת "500 השירים המצליחים ביותר בכל הזמנים של בילבורד הוט 100" ואף נכלל ברשימות סוף שנה גם של אוסטרליה וקנדה באותן שנים בהם נכלל ברשימות האמריקאיות. הרעיון לדואט בין השניים בא מהדי ג'יי גארי גתרי אשר מכר את הרעיון לקולומביה רקורדס תמורת 5 מיליון דולר. השיר גם נכלל באלבומו של דיימונד בעל אותו השם. האלבום זכה לביקורות חיוביות כאשר קיבל דירוג של 5 כוכבים מהמגזינים AllMusic ורולינג סטון. בנוסף הוא גם זכה להצלחה ענקית בעולם כאשר הגיע למעמד של 5 פלטינות בארצות הברית, מעמד של 3 פלטינות בקנדה, מעמד פלטינה כפולה באוסטרליה ומעמד פלטינה בהונג קונג, הממלכה המאוחדת וניו זילנד. מידע על האלבום Barbra Streisand's Greatest Hits Volume 2 באתר MusicBrainz מידע על האלבום Barbra Streisand's Greatest Hits Volume 2 באתר AllMusic האלבום Barbra Streisand's Greatest Hits Volume 2 באתר Discogs ברברה סטרייסנד, פיל רמון, גארי קליין, צ'רלי קלבו, בוב גאודיו, מארטי פייץ', ריצ'רד פרי, טומי לופמה
קונה (מטבע)

קונה (בקרואטית: Kuna) היה ההילך החוקי של קרואטיה החל משנת 1994 ועד ל-31 בדצמבר 2022. קונה אחד חולק למאה ליפה (lipa). המטבע קיבל את שמו ממטבע שהיה מונהג במדינה בין השנים 1941–1945, ומשמעותו המילולית – דָּלָק, שהוא יונק טורף קטן הדומה לנמייה מצויה. מקור שם המטבע בימי הביניים, בהם השתמשו בפרוות דלק כמטבע עובר לסוחר. (אין קשר למטבע קרונה). הקונה הראשונה הייתה נהוגה בתקופת המדינה העצמאית של קרואטיה שהתקיימה במלחמת העולם השנייה, אך השימוש בו הופסק בתקופה שהייתה קרואטיה חלק מיוגוסלביה. בשנת 1994, כחלק מתהליך המעבר לעצמאות של קרואטיה, החל השימוש במטבע הקונה המודרנית שהחליף את הדינר הקרואטי. במחזור יש שבעה מטבעות בעריכים של 5, 10 ,20 ,50 ליפות ו־1, 2, 5 קונות. וששה שטרות בעריכים של 10, 20, 50, 100, 200, 500 קונות. בעבר היו בשימוש גם מטבעות בעריכים 1, 2 ליפות ו־25 קונות ושטרות בעריכים 5 ו־1,000 קונות. ב-1 בינואר 2023 הוחלף באופן רשמי המטבע, והמדינה עברה להשתמש באירו. מדיה וקבצים בנושא קונה בוויקישיתוף החל מהיום: קרואטיה הצטרפה לגוש האירו ולאמנת שנגן, באתר ynet, 1 בינואר 2023
פרנסיס בראון

הכומר פרנסיס בראון (באנגלית ; 26 בדצמבר 1849 – 16 באוקטובר 1916), היה חוקר שפות שמיות אמריקאי, נולד בהנובר(אנ'), ניו המפשייר. אביו, סמואל גילמן בראון (1813–1885), היה נשיא מכללת המילטון(אנ') בין השנים 1867–1881. סבו, פרנסיס בראון, היה נשיא דארטמות' קולג' והיה מעורב בפסק דין קולג' דארטמות' נגד וודוארד. פרנסיס למד באקדמיית פיליפס(אנ'), באנדובר(אנ') מסצ'וסטס עד 1866, בדארטמות' קולג' עד 1870 ובUnion Theological Seminary(אנ') עד שנת 1877, ולאחר מכן למד בברלין. בשנת 1879 התמנה כמרצה בפילולוגיה מקראית ב-Union Theological Seminary, בשנת 1881 כפרופסור חבר בתחום זה, ובשנת 1890 פרופסור לעברית ולשפות שמיות. עבודותיו של בראון זיכו אותו בתואר דוקטור לתאולוגיה מאוניברסיטת גלאזגו (1901), ול- Doctor Litterarum מאוניברסיטת אוקספורד, וכן "דוקטור לשם כבוד" מדארטמות' ומאוניברסיטת ייל. רוב פרסומיו היו בתחום הלשון והלקסיגרפיה בלבד. עבודתו החשובה ביותר הייתה "מילון העברית המקראית" ( A Hebrew and English Lexicon of the Old Testament‏ ידוע כיום כ-Brown–Driver–Briggs,או BDB, בראון דרייוור ובריגס) שיצא בשנת 1906, עליו עבד יחד עם דרייבר ובריגז. מילון זה הרחיב את מילון העברית המקראית של גזניוס בתרגום לאנגלית של אדוארד רובינסון. הוא תרם גם לאנציקלופדיה ביבליקה(אנ'). כתבי פרנסיס בראון בפרויקט גוטנברג (באנגלית) פרנסיס בראון, באתר "Find a Grave" (באנגלית) "Glasgow University jubilee". The Times (36481). London. 14 June 1901. p. 10. "University intelligence". The Times (36487). London. 21 June 1901. p. 11.
איירין סטיר

איירין סטיר (באנגלית: Irene Steer‏; 10 באוגוסט 1889, קארדיף, ויילס – 18 באפריל 1977, קארדיף, ויילס) הייתה שחיינית ולשית. אלופה אולימפית (סטוקהולם 1912). סטיר היא האישה הוולשית הראשונה שזכתה במדליית זהב אולימפית. סטיר נולדה וגדלה בקארדיף, ויילס לאם עקרת בית ולאב סוחר בדים. אחיה, מורטימור, מת בשנת 1883 ממחלת השעלת, אחותה גלאדיס נחנקה למוות בגיל שנה וחצי מכפתור שבלעה ואחותה לינדה לקתה בשחפת ונזקקה לטיפול צמוד. סטיר החלה לשחות בגיל שמונה, והתאמנה בצעירותה באגם פארק רות' (אנ'). תחילה שחתה בסגנון חזה, אולם כשהחלה להתחרות בתחרויות, אימצה את הסגנון החופשי. בין השנים 1907–1913, הייתה אלופת ויילס במשחה ל-100 יארד חופשי. באולימפיאדת סטוקהולם (1912), נשים הורשו לראשונה להשתתף בתחרויות השחייה באולימפיאדה. סטיר נכללה במשלחת הבריטית ביחד עם חמש ספורטאיות נוספות (באולימפיאדה זו השתתפו 50 נשים ו-2500 גברים) והשתתפה בשני המשחים היחידים שנערכו לנשים: משחה ל-100 מטר חופשי ומשחה שליחות 4x100 מטר חופשי. תחילה השתתפה במשחה ל-100 מטר חופשי. בשלב חצי הגמר של המשחה התנגשה סטיר ביריבתה הגרמנייה. היא סיימה ראשונה בשלב חצי הגמר, אולם עקב מחאתה של המשלחת הגרמנית, סטיר נפסלה ולא עלתה למשחה הגמר. לאחר מכן, השתתפה במשחה שליחות 4x100 מטר חופשי. בתחרות זו, זכתה במדליית זהב ביחד עם ג'ני פלטשר, בל מור (אנ') ואנני ספירס (אנ') בשיא עולם חדש של 5:52.8 דקות, לפני גרמניה (6:04.6 דקות) ואוסטריה (6:17.0 דקות). סטיר היא האישה הוולשית הראשונה שזכתה במדליית זהב אולימפית (96 שנה לאחר מכן, רוכבת האופניים, ניקול קוק (אנ'), הייתה לספורטאית הוולשית השנייה שזכתה במדליית זהב אולימפית). לאחר הזכייה, מלך שוודיה הניח זרי דפנה (אנ') על ראשיהן של ארבע השחייניות הבריטיות. סטיר פרשה משחייה תחרותית בשנת 1913. בשנת 1915 התחתנה עם ויליאם ניקולסון, יו"ר מועדון הכדורגל קארדיף סיטי, ונולדו לה שלוש בנות. בשנת 1992, נבחרה להיכלל בהיכל התהילה הוולשי לספורט (אנ'). מדיה וקבצים בנושא איירין סטיר בוויקישיתוף איירין סטיר, באתר olympedia.org איירין סטיר - פרופיל ספורטאית באתר האולימפיאדה London 2012: How swimmer Irene Steer won Wales' first female Olympic gold, bbc.com, 12 July 201212 July 2012 Irene Steer, SWIMMER, FIRST WELSH WOMAN OLYMPIC GOLD MEDALLIST, 100 Welsh Women list Irene Steer (far right) and the rest of the GB female squad, with chaperone, peoplescollection.wales Irene Steer, Swimming - 1992, Welsh Sports Hall of Fame תחריות השחייה נערכו בנמל, בבריכה של 100 מטר וללא מסלולי הפרדה.
Songbird (אלבום)

Songbird (בעברית: זָמִיר) הוא אלבומה ה-20 של הזמרת ברברה סטרייסנד אשר יצא במאי 1978. האלבום זכה להצלחה בארצות הברית כאשר הגיע למעמד פלטינה במדינה כשלושה חודשים אחרי יציאתו. מידע על האלבום Songbird באתר MusicBrainz מידע על האלבום Songbird באתר AllMusic האלבום Songbird באתר Discogs האלבום Songbird באתר ספוטיפיי ARIA Charts - Accreditations - 2000 Albums, web.archive.org, ‏2020-07-26 Gold & Platinum, RIAA (באנגלית) BPI Gold/Platinum, Music Canada (באנגלית)
צ'ייס סטוקס

ג'יימס אלכסנדר צ'ייס סטוקס (באנגלית: James Alexander Chase Stokes; נולד ב-16 בספטמבר 1992) הוא שחקן אמריקאי הידוע בעיקר בזכות תפקידו הראשי כג'ון ב. רוטלדג' בסדרת דרמת הנעורים של נטפליקס "חופים של סודות". סטוקס נולד וגדל באנאפוליס, מרילנד, אך מאוחר יותר עבר לאורלנדו, פלורידה כנער שם למד בבית הספר התיכון טימבר קריק. הוא סיים תואר שני במנהל עסקים מאוניברסיטת מרכז פלורידה בשנת 2015. מאז שנת 2020 הוא מככב בסדרת הדרמה של נטפליקס, "חופים של סודות". ב-2020 סטוקס פרסם שהוא במערכת יחסים עם עמיתתו לסדרה "חופים של סודות", מדלין קליין ובאוקטובר 2021 השניים נפרדו. בפברואר 2023 פורסם כי סטוקס במערכת יחסים עם זמרת הקאנטרי קלסי בלריני. מדיה וקבצים בנושא צ'ייס סטוקס בוויקישיתוף צ'ייס סטוקס, ברשת החברתית אינסטגרם צ'ייס סטוקס, במסד הנתונים הקולנועיים IMDb (באנגלית) Walsh, Savannah (7 במאי 2020). "All About Chase Stokes, The Breakout Star Of Netflix's Outer Banks". Elle. {{cite web}}: (עזרה) "Outer Banks | Netflix Official Site". Netflix. Christiansen, Kathleen (30 באפריל 2020). "Netflix star Chase Stokes says 'Outer Banks' reminds him of Orlando". Orlando Sentinel. {{cite web}}: (עזרה) Stokes, Chase (15 ביוני 2020). "cats outta the bag ❤️". {{cite web}}: (עזרה) Belfiore, Emily (15 ביוני 2020). "Outer Banks' Stars Chase Stokes and Madelyn Cline Confirm Their Romance". E!. {{cite web}}: (עזרה) ‘Outer Banks’ Star Chase Stokes, Sydney Taylor Set For YA Romance ‘Marked Men’ From Nick Cassavetes, Deadline Hollywood, ‏25 בינואר 2023 (באנגלית) Schremph, Kelly (14 באפריל 2020). "ICYMI: 'Outer Banks' Star Chase Stokes Was In 'Stranger Things'". Bustle. {{cite web}}: (עזרה)
וואיהורה (אונייה, 1882)

אוניית הקיטור וואיהורה (באנגלית: SS Waihora) הייתה אוניית נוסעים ומשא שנבנתה על ידי מספנת William Denny and Brothers (אנ') בסקוטלנד עבור חברת הספנות הניו זילנדית "Union Steam Ship Company of New Zealand Limited" (אנ').. נמל הרישום של האונייה היה דנידין. ב-20 בפברואר 1886 עלתה "וואיהורה" על שרטון בחוף האי טסמניה. בשנת 1903 נמכרה האונייה ל-Koe Guan Company ושמה הוחלף ל-"Lysholt". בשנת 1909 "נמכרה ל Diedrichsen & Jebsen & Company". "וואיהורה" נגרטה בשנגחאי בשנת 1911. SS Waihora (Press Association Telegram), April 1, 1889 in Paperspast.natlib.govt. SS Waihora in The world's greatest database of Clyde ships online. Archived in Wayback Machine The Sydney Morning Herald, February 10, 1886. Digitized copy in Trove. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וואיהורה (אונייה, 1882)".
סטוקס

האם התכוונתם ל... אדריאן סקוט סטוקס – צייר אנגלי אנתוני סטוקס – כדורגלן אירי ג'ון סטוקס – קצין בצבא הבריטי ג'ורג' סטוקס – פיזיקאי ומתמטיקאי בריטי מריאן סטוקס – ציירת אוסטרית מוריס סטוקס – שחקן כדורסל אמריקאי צ'ייס סטוקס – שחקן קולנוע וטלוויזיה אמריקאי
Superman (אלבום)

Superman (בעברית: סופרמן) הוא אלבומה ה-19 של הזמרת ברברה סטרייסנד אשר יצא ביוני 1977. מתוך האלבום יצא הסינגל "My Heart Belongs to Me", אשר זכה להצלחה רבה בארצות הברית כאשר הגיע למקום הרביעי במצעד של בילבורד במדינה ונהיה לאחד מהשירים הפופולארים באותה שנה. בנוסף לשירים המקוריים באלבום האלבום גם כולל שתי גרסאות כיסוי: השיר "Love Comes From The Most Unexpected Places" של קים קארנס והשיר "New York State of Mind" של בילי ג'ואל. הביצוע של סטרייסנד לשיר קידם את הקריירה של ג'ואל משמעותית. ב-AllMusic קיבל האלבום ציון של שלושה כוכבי זהב מתוך חמישה. הסינגל השני מהאלבום היה שיר הנושא שלו ושמו היה "Superman", תוך שהוא נכתב על ידי ריצ'י סניידר. האלבום עצמו זכה להצלחה רבה בארצות הברית כאשר הגיע למקום השלישי באוגוסט של אותה שנה במצעד של בילבורד, ובשנת 1994 הגיע למעמד של פלטינה כפולה במדינה. בנוסף גם הגיע למעמד פלטינה בקנדה ולמעמד אלבום זהב באוסטרליה. מידע על האלבום Superman באתר MusicBrainz האלבום Superman באתר Discogs האלבום Superman באתר ספוטיפיי Streisand Superman - Barbra Streisand | Songs, Reviews, Credits | AllMusic (באנגלית אמריקאית), נבדק ב-2020-10-01 Gold & Platinum, RIAA (באנגלית) ARIA Charts - Accreditations - 2000 Albums, web.archive.org, ‏2020-07-26 Gold/Platinum, Music Canada (באנגלית)
מדלין קליין

מדלין רנה קליין (באנגלית: Madelyn Renee Cline; נולדה ב-21 בדצמבר 1997) היא שחקנית ודוגמנית אמריקאית. ידועה בתפקיד הראשי כשרה קמרון בסדרת הדרמה של נטפליקס "חופים של סודות". קליין נולדה בגוס קריק, דרום קרוליינה שבארצות הברית, ליד צ'ארלסטון. הוריה, פאם קליין, סוכנת נדל"ן, ומארק קליין, מהנדס. תחביביה הם צילום, ציור, טיולי דרך, טיולים רגליים וויקבורד. קליין החלה את הקריירה שלה כשהשתתפה בפרסומות. היא נרשמה לאוניברסיטת Coastal Carolina University, אך פרשה בטרם סיימה, כדי להתמקצע במשחק. היא התחילה עם תפקידים קטנים בסרט "ילד מחוק" ובסדרה "סגני המנהל". בשנת 2018 היא לוהקה לתפקידה כשרה קמרון בסדרת המקור של נטפליקס "חופים של סודות". העונה הראשונה שלה שודרה החל מ-15 באפריל 2020. ביוני 2021 לוהקה קליין לתפקיד בסרט הקולנוע "רצח כתוב היטב: תעלומה יוונית", בו מככב דניאל קרייג. ביוני 2020 החלה בזוגיות עם השחקן צ'ייס סטוקס, עמיתה לסדרה "חופים של סודות". באוקטובר 2021 השניים נפרדו. מדיה וקבצים בנושא מדלין קליין בוויקישיתוף מדלין קליין, ברשת החברתית אקס (טוויטר) מדלין קליין, ברשת החברתית אינסטגרם מדלין קליין, במסד הנתונים הקולנועיים IMDb (באנגלית) Walsh, Savannah (7 במאי 2020). "All About Madelyn Cline, the Lead Actress of Netflix's 'Outer Banks'". Elle. נבדק ב-2020-08-25. {{cite web}}: (עזרה) "Outer Banks | Netflix Official Site". Netflix. נבדק ב-2020-08-25. Fuentes, Tamara (12 במאי 2020). "5 Fun Facts About "Outer Banks" Star Madelyn Cline That You Definitely Didn't Know". Seventeen. נבדק ב-2020-05-13. {{cite web}}: (עזרה) Kelly, Dylan (3 במאי 2020). "Actress Madelyn Cline Talks Creative Direction and Authenticity on Netflix's Outer Banks". V Magazine. נבדק ב-2020-05-12. {{cite web}}: (עזרה) Lisabeth, Zach (15 באפריל 2020). "Why Sarah from Outer Banks looks so familiar". Looper.com. {{cite web}}: (עזרה) Bonner, Mehera (1 במאי 2020). "Madelyn Cline Takes Us Inside Filming That Soaking Wet 'Outer Banks' Kiss". Cosmopolitan. נבדק ב-2020-05-12. {{cite web}}: (עזרה) Petski, Denise (3 במאי 2019). "'Outer Banks': Charles Esten, Chase Stokes, Madelyn Cline Among 8 Cast In Netflix YA Drama Series". Deadline Hollywood. {{cite web}}: (עזרה) "'Outer Banks': Meet Madelyn Cline, Netflix's Newest Star". Decider. 17 באפריל 2020. {{cite web}}: (עזרה) Justin Kroll, Deadline, Deadline, ‏2 במאי 2021 Carolyn Twersky, Chase Stokes and Madelyn Cline's Relationship Timeline Deserves Its Own Netflix Show, Seventeen.com, ‏2021-12-09 Jackson, Dory. "Outer Banks Stars Chase Stokes and Madelyn Cline Break Up After 1 Year Together: Sources". People.com. People Guglielmi, Jodi (18 בספטמבר 2020). "Outer Banks Couple Chase Stokes and Madelyn Cline Get Steamy in Kygo's New Music Video". People. {{cite web}}: (עזרה)